Osovnikar sijoittui Moskovan sisäratojen MM-kilpailuissa 2006 60 metrillä neljänneksi ajalla 6,58. Hän sai pronssia saman vuoden Göteborgin EM-kilpailujen 100 metrillä juostuaan uuden Slovenian ennätyksen 10,14. Hän oli Birminghamin EM-hallikilpailuissa 2007 60 metrillä neljäs. Saman vuoden Osakan MM-kilpailuissa hän juoksi 100 metrin toisissa alkuerissä maansa ennätyksen 10,13 ja sijoittui loppukilpailussa seitsemänneksi ajalla 10,23.